  Наталья Тетерина Удмуртиысь 420 пала школаос но нылпи садъёс выльдэмез но тупатъямез кулэ каро. Кызьы ивортэ элькун тӧролэн но кивалтэтлэн пресс-службазы, со сярысь 10-тӥ толсуре аппарат кенешон дыръя тодмо луиз. Уж туж секыт. Та ужпум бордын ми гудырикошконысен арнялы быдэ ужаськом. Ми зэмзэ но ум быгатӥське шедьтыны сомында умой застройщикъёсты, кудъёсыз вань ужъёсты быдэстысалзы. Бадӟымез люкетэз – со Ижкарысь объектъёс Александр Бречалов, Удмуртилэн тӧроезЭлькунысь мерлыко объектъёслэсь югдурзэс дунъян ужпумез улосвыллэн тӧроез туэ оштолэзе пуктӥз ни вал. Чакланъёсъя, 580 юртъёс пӧлысь 500-зэ тупатъяны но выльдыны кулэ. 420 объектъёс – школаос но нылпи садъёс. Александр Бречалов ар пумозь котькуд юртъя ужанрадлыкез кылдытыны косӥз. Со сяна, элькун тӧро пусйиз, застройщикъёсты пыр-поч быръёно, тодмотэм лэсьтӥськись компаниос тупатъян ужъёсын медаз выре шуыса. Тодэ вайытом, толсур кутсконын Вотка ёросысь Двигатель гуртын нылпи садлэсь кышкытлыке вуттыны быгатӥсь юртсэ пытсазы. Тегъёс: Ижкар Удмуртия школаос дӥськут лэсьтськон АлександрБречалов  